Универзитет у Београду
Институт за мултидисциплинарна истраживања
Институт од националног значаја за Републику Србију


ПОЛИТИКА ПРИВАТНОСТИ



1. Кратак увод за посетиоце сајта
Добродошли на интернет страницу Универзитета у Београду - Института за мултидисциплинарна истраживања, Института од националног значаја за Републику Србију. Ваша приватност нам је важна. Овом Политиком приватности желимо да вам на јасан и једноставан начин објаснимо: које податке прикупљамо, у које сврхе их користимо и која су ваша права у вези са вашим личним подацима.
Када користите наш сајт, комуницирате са нама или учествујете у нашим пројектима и активностима, ваши подаци се обрађују у складу са овом политиком и важећим прописима Републике Србије. Поштујемо вашу приватност и заштиту ваших личних података, и у складу са Законом о заштити података о личности („Службени гласник РС“, број 87/18, у даљем тексту: Закон) обавештавамо све запослене, претплатнике, кориснике и друга лица чији се подаци обрађују о свим битним аспектима обраде података о личности.

2. Значење израза
Институт – Универзитет у Београду - Институт за мултидисциплинарна истраживања, Институт од националног значаја за Републику Србију, са седиштем у Београду, улица кнеза Вишеслава 1.
Податак о личности – сваки податак који се односи на физичко лице чији је идентитет одређен или одредив, непосредно или посредно, на основу једног или више идентификатора, као што су име, идентификациони број, подаци о локацији или друга обележја физичког, физиолошког, генетског, менталног, економског, културног или друштвеног идентитета лица, у складу са Законом.
Посебне врсте података о личности – подаци о личности којима се открива расно или етничко порекло, политичко мишљење, верско или филозофско уверење или чланство у синдикату, као и генетски подаци, биометријски подаци у циљу јединствене идентификације лица, подаци о здравственом стању или подаци о сексуалном животу или сексуалној оријентацији физичког лица, у складу са Законом. 
Обрада посебних врста података о личности допуштена је искључиво у случајевима прописаним чланом 17. Закона и уз примену одговарајућих техничких, организационих и кадровских мера заштите.
Лице на које се подаци односе / Ви – физичко лице чији се подаци о личности обрађују од стране Института у складу са овом Политиком приватности.
Обрада података о личности – свака радња или скуп радњи које се врше аутоматизовано или неаутоматизовано са подацима о личности или њиховим скуповима, укључујући прикупљање, бележење, разврставање, груписање или структурисање, похрањивање, прилагођавање или измену, откривање преносом или на други начин, умножавање, ширење, упоређивање, ограничавање, брисање или уништавање (у даљем тексту: обрада).
Руковалац – Институт или физичко лице које самостално или заједно са другим лицима организује и одређује сврху и начин обраде података о личности.
Обрађивач – физичко или правно лице које врши обраду података о личности у име Института.
Прималац података – физичко или правно лице коме се подаци о личности откривају, без обзира на то да ли се ради о трећој страни или не, изузев органа власти који, у складу са Законом, примају податке о личности у оквиру поступања у конкретном случају и обрађују их у складу са правилима о заштити података о личности која се односе на сврху те обраде.
Трећа страна – физичко или правно лице које није лице на које се подаци односе, нити Институт, Обрађивач, или Прималац података, као ни лице које је овлашћено да обрађује податке о личности под непосредним надзором Института.
Пристанак – добровољно, информисано и недвосмислено изражавање воље лица на које се подаци односе, којим оно, изјавом или јасном потврдном радњом, даје сагласност за обраду података о личности који се на њега односе.
Колачићи (cookies) – мале текстуалне датотеке које се чувају на уређају корисника ради функционалности и анализе коришћења сајта.
Закон – Закон о заштити података о личности Републике Србије („Сл. гласник РС“, бр. 87/2018).

Појмови који нису изричито дефинисани у овој Политици приватности тумаче се у складу са важећим прописима Републике Србије, а нарочито у складу са Законом.


3. Врсте података о личности који се обрађују
Институт обрађује податке о личности лица на које се подаци односе искључиво у обиму који је неопходан за остваривање сврха обраде, у складу са Законом.
У зависности од правног основа и сврхе обраде, Институт може обрађивати следеће врсте података о личности:
· идентификационе податке, као што су име и презиме и други подаци који служе идентификацији лица;
· контакт податке, укључујући адресу електронске поште, број телефона и адресу пребивалишта или боравишта, када је то неопходно;
· податке о професионалном и радном ангажовању, као што су подаци о звању, занимању, институцији или организацији у којој је лице запослено или ангажовано;
· податке садржане у комуникацији између лица на које се подаци односе и Института, укључујући податке достављене путем електронске поште, контакт форми или других средстава комуникације;
· податке о коришћењу интернет странице, укључујући податке који се прикупљају путем колачића и других сличних технологија, као што су IP адреса, подаци о интернет претраживачу, типу уређаја и подаци о активностима на сајту, у складу са Законом;
· друге податке о личности које лице на које се подаци односе добровољно стави на располагање Институту у оквиру остваривања сарадње, учешћа у пројектима, научноистраживачким, образовним или другим активностима Института.
Институт, по правилу, не обрађује посебне врсте података о личности у смислу члана 17. Закона, осим ако је обрада таквих података дозвољена Законом или ако је лице на које се подаци односе дало изричит пристанак за њихову обраду, у складу са Законом.

4. Правни основ обраде података о личности
Свака обрада података о личности од стране Института мора бити законита. То подразумева да у случају непостојања адекватног правног основа, таква обрада може бити сматрана недозвољеном.
Институт као руковалац обрађује податке о личности лица на које се подаци односе на основу једног или више следећих законских основа, у складу са Законом: 
· Информисани пристанак – у смислу члана 15. Закона, лице на које се подаци односе даје добровољан, информисан и недвосмислен пристанак за обраду својих података. Лице је унапред обавештено о свим битним аспектима обраде, укључујући сврху и категорије података који се обрађују, што може бити, између осталог, и путем ове Политике приватности. Пристанак се може у било ком тренутку повући, чиме престаје сва даља обрада података која се заснива на том пристанку, осим у делу који је већ законито обрађен. Начини повлачења пристанка зависе од конкретне сврхе обраде (нпр. слањем e-mail-а за одјаву са листе за Newsletter, избором опције „unlike“ на друштвеним мрежама и слично).
· Извршење уговора или предузимање мера пре закључења уговора – у смислу члана 12. став 1. тачка 2) Закона. Овај правни основ се односи, између осталог, на запослене, лица на други начин радно ангажована, претплатнике и кориснике Newsletter-a.
· Испуњење законских обавеза – у смислу члана 12. став 1. тачка 3) Закона. Овај основ се примењује када Закон обавезује Институт да прикупља и обрађује одређене податке о личности, на пример у области радних односа, евиденција, социјалне и здравствене заштите.
· Остваривање легитимних интереса – у смислу члана 12. став 1. тачка 6) Закона. Овај основ се користи када је потребно остварити легитимне интересе Института или трећих лица, а који нису супротни интересима или правима лица на које се подаци односе.
Примена конкретног правног основа зависи од:
· категорије лица на које се подаци односе, као што су запослени, кандидати за запослење, пословни партнери, претплатници, корисници који прате налоге Института на друштвеним мрежама и друга лица чији се подаци обрађују,
· сврхе обраде података о личности, у зависности од конкретних активности, услуга, пројеката, комуникације или других законитих циљева Института.
Обрада посебних категорија података о личности врши се искључиво у складу са чланом 17. Закона и уз примену одговарајућих техничких, организационих и кадровских мера заштите, као што је наведено у тачки 2. ове Политике.

5. Сврха обраде података
Институт обрађује податке о личности искључиво у законите и конкретно дефинисане сврхе, у складу са Законом. Сврха обраде зависи од категорије лица чији се подаци обрађују, као и од специфичних активности, услуга и пројеката у оквиру рада Института.
Податке о личности Институт користи како би информисао и обавестио кориснике о својим активностима, иницијативама и пројектима, као и за промоцију рада Института. Ово укључује слање информација и промотивних садржаја путем е-поште, SMS порука, објава на друштвеним мрежама и других канала комуникације. Таква обрада се односи на пословне партнере, претплатнике, кориснике Newsletter-а, као и на особе које прате налоге Института на друштвеним мрежама.
У области запошљавања, Институт обрађује податке ради заснивања радног односа или друге врсте радног ангажовања. Ово подразумева прикупљање података потребних за процес избора кандидата, закључење уговора и радну ангажованост. Такође, уколико кандидати дају пристанак, њихови подаци могу бити задржани ради потенцијалног контакта у будућим конкурсима.
Институт обрађује податке и ради испуњења законских обавеза, као што су вођење евиденција у области рада, социјалног и здравственог осигурања и друга Законом прописана извештавања. Ова обрада се углавном односи на запослене.
У неким ситуацијама Институт обрађује податке како би заштитио своје легитимне интересе или интересе трећих лица. Ова врста обраде укључује активности као што су унапређење пословних процеса, обезбеђење информација и организација активности, при чему се увек поштују права и интереси лица чији се подаци обрађују.
Обрада посебних категорија података о личности, као што су здравствени или биометријски подаци, врши се искључиво у складу са Законом и уз примену одговарајућих техничких, организационих и кадровских мера заштите, у зависности од конкретне сврхе обраде.

6. Чување података
Институт чува и похрањује податке о личности у својим интерним евиденцијама, у папирном и/или електронском облику, примењујући све неопходне организационе, техничке и кадровске мере заштите ради обезбеђења сигурности и интегритета података, у складу са Законом и другим релевантним прописима.
Сви електронски подаци се складиште у заштићеним базама података и информационим системима са ограниченим приступом овлашћеним лицима, у складу са интерним процедурама Института и принципима минимизације приступа. Папирни документи који садрже податке о личности чувају се у закључаним просторијама са ограниченим приступом, уз примену мера које обезбеђују њихов интегритет, поверљивост и заштиту од уништења, губитка или неовлашћеног приступа.
Институт води евиденције радњи обраде података у складу са чланом 47. Закона, у којима се документују све врсте обраде, категорије података, сврхе обраде, правни основи, као и примењене мере техничке и организационе заштите.
Подаци се чувају онолико дуго колико је потребно за остваривање законских сврха обраде или у складу са другим обавезама прописаним Законом. Након престанка потребе за чувањем података, исти се безбедно уништавају или анонимизују, у складу са важећим процедурама и законима.
Све мере које Институт примењује приликом чувања података имају за циљ обезбеђење законите, безбедне и транспарентне обраде, уз потпуно поштовање права и интереса лица чији се подаци обрађују, као и заштиту података од неовлашћеног приступа, измене, губитка или другог незаконитог поступања, уз очување поверљивости и интегритета података.
7. Права лица на које се подаци односе и начин њиховог остваривања
Лица чији се подаци о личности обрађују имају права која им омогућавају да контролишу и заштите своје податке, у складу са Законом. У оквиру ових права, лице може:
Захтевати информације о обради својих података у циљу транспарентности обраде. Већина неoпходних информација пружа се овом Политиком приватности, а на додатни захтев лице ће добити све релевантне информације у складу са члановима 23. и 24. Закона.
Затражити приступ својим подацима, што подразумева омогућавање увида у податке о личности које Институт обрађује, у складу са чланом 26. Закона.
Захтевати исправку или допуну нетачних или непотпуних података, брисање података када они више нису неопходни за остваривање сврхе обраде или када је укинут правни основ за обраду, као и ограничавање обраде у ситуацијама предвиђеним законодавством, у складу са члановима 29-31. и чланом 33. Закона. 
Остварити право на преносивост података, тј. захтевати да се подаци пренесу у машински читљивом формату (нпр. Excel табела или Word документ) или директно другом Руковaоцу, уколико се обрада заснива на информисаном пристанку и врши аутоматизовано, у складу са чланом 36. Закона.
Приговорити обради података када постоје оправдани разлози и када су испуњени услови предвиђени члановима 37-39. Закона.
Поднети притужбу Поверенику за информације од јавног значаја и заштиту података о личности, у складу са чланом 82. Закона, или остварити своја права пред надлежним судом, укључујући право на накнаду штете у случају незаконите обраде, у складу са члановима 84. и 86. Закона.
Остала права загарантована важећим Законом такође могу бити остварена у складу са прописима.
Лице на које се подаци односе може се, у вези са остваривањем својих права и свим питањима која се односе на обраду података о личности, обратити и лицу за заштиту података о личности Института, које је именовано у складу са члановима 56-58. Закона, а чији су контакт подаци наведени у посебном делу ове Политике приватности.
Захтеви за остваривање права могу се поднети у слободној форми, електронском поштом на адресу: office@imsi.bg.ac.rs, или поштом на адресу: Кнеза Вишеслава 1, 11030 Београд. Институт ће поступити по захтеву без одлагања, у Законом предвиђеном року.


Контакт подаци Повереника за заштиту података о личности:
Повереник за информације од јавног значаја и заштиту података о личности
Булевар краља Александра 15, Београд
office@poverenik.rs
Руковалац подацима ће пружити лицу све неопходне информације и помоћ у остваривању права, у складу са законским условима и процедурама прописаним важећим Законом.

8. Лице за заштиту података о личности
Институт је, у складу са члановима 56-58. Закона, именовао лице за заштиту података о личности.
Лице за заштиту података о личности пружа информације и савете у вези са обрадом података о личности, прати примену Закона и ове Политике приватности, као и остваривање права лица на које се подаци односе.
Контакт подаци лица за заштиту података о личности:
Име и презиме: Никола Лазић
e-mail: nikola.lazic@imsi.bg.ac.rs
Лице на које се подаци односе може се, у вези са свим питањима која се односе на обраду података о личности и остваривање својих права по Закону, обратити лицу за заштиту података о личности непосредно или путем наведених контакт података.

9. Мере заштите података о личности
Руковалац примењује све одговарајуће, адекватне и неопходне организационе, техничке и кадровске мере заштите података о личности, у складу са чланом 50. Закона и важећим стандардима информационе безбедности, имајући у виду природу, обим, контекст и сврху обраде, као и вероватноћу настанка ризика и тежину могућих последица по права и слободе лица на које се подаци односе. 
Мере заштите су успостављене и примењују се са циљем да се обезбеди стална поверљивост, интегритет, расположивост и отпорност система и услуга обраде, као и да се спречи случајно или незаконито уништење, губитак, измена, неовлашћено откривање или приступ подацима о личности.
Физичка заштита података обезбеђује се строгом контролом приступа просторијама, средствима и системима у којима се подаци о личности чувају и обрађују. Папирна документација која садржи податке о личности чува се у закључаним ормарима или сефовима, у просторијама са контролисаним и ограниченим приступом, а приступ је дозвољен искључиво лицима која су за то посебно овлашћена.
Логичка и организациона контрола приступа подацима о личности заснива се на принципу најмањег обима права приступа и принципу „потребе за знањем“ (need to know), тако да приступ подацима имају искључиво лица чији радни задаци то неопходно захтевају и искључиво у обиму потребном за извршавање тих задатака. Електронски приступ подацима омогућен је искључиво путем индивидуалних корисничких налога, уз примену одговарајућих механизама аутентификације, укључујући употребу јаких лозинки, њихову редовну промену и друге мере у складу са добром праксом и важећим стандардима информационе безбедности.
Прикупљање, унос, измена и брисање података о личности врше се искључиво од стране овлашћених лица, у складу са унапред утврђеним интерним процедурама и под надзором одговорних лица, уз примену мера којима се обезбеђују тачност, потпуност, законитост и, када је то технички и организационо оправдано, траг о извршеним радњама обраде.
Пренос података о личности трећим лицима или обрађивачима врши се искључиво када за то постоји важећи правни основ, уз примену одговарајућих мера заштите, путем заштићених комуникационих канала и на основу закључених уговора или других правно обавезујућих аката којима се обезбеђује обрада података у складу са Законом.
Руковалац редовно преиспитује, унапређује и прилагођава примењене мере заштите, узимајући у обзир технолошки развој, промене у процесима обраде, резултате процене ризика, као и препоруке надлежних органа и најбољу стручну и индустријску праксу.
Све наведене мере примењују се ради обезбеђивања законите, поуздане и безбедне обраде података о личности, уз пуно поштовање начела заштите података и права лица на које се подаци односе.

10. Политика колачића (Cookies)

Интернет страница Института користи колачиће (cookies) и друге сличне технологије у циљу обезбеђивања правилног функционисања сајта, унапређења корисничког искуства и анализе коришћења интернет странице, у складу са Законом и Законом о електронским комуникацијама.

Шта су колачићи и сличне технологије?
Колачићи су мале текстуалне датотеке које се чувају на уређају корисника (рачунар, мобилни телефон, таблет) приликом посете интернет страници. Колачићи омогућавају интернет страници да препозна уређај корисника, запамти одређене информације о коришћењу сајта и на тај начин побољша функционалност, безбедност и корисничко искуство.
Колачићи по правилу не омогућавају директну идентификацију корисника. Међутим, уколико се путем колачића прикупљају подаци који могу довести до идентификације лица, такви подаци се сматрају подацима о личности и на њих се примењују све одредбе ове Политике приватности.
Колачићи не садрже програме нити могу изазвати штету на уређају корисника.

Правни оквир за употребу колачића
[bookmark: _GoBack]У складу са чланом 160. став 4. Закона о електронским комуникацијама, коришћење колачића је дозвољено под условом да је кориснику пружено јасно и потпуно обавештење о њиховој сврси и да му је омогућено да такву обраду одбије, осим у случају колачића који су неопходни за функционисање интернет странице.

Врсте колачића које Институт користи
Институт може користити следеће врсте колачића:
Неопходни (технички) колачићи

Ови колачићи су неопходни за основно функционисање интернет странице и омогућавају њено безбедно и правилно коришћење. Без ових колачића сајт не може исправно да функционише. За њихово коришћење није потребан пристанак корисника, јер се обрада заснива на легитимном интересу Института.

Функционални колачићи

Ови колачићи омогућавају сајту да запамти изборе корисника (нпр. језик, подешавања приказа) ради побољшања корисничког искуства. Њихова употреба може бити заснована на пристанку корисника, у зависности од конкретне функционалности.

Аналитички (статистички) колачићи

Ови колачићи се користе ради прикупљања анонимних или агрегираних података о начину коришћења сајта (нпр. број посета, посећене странице, време задржавања), у циљу унапређења садржаја и функционалности интернет странице. Ови колачићи се користе искључиво уз претходни пристанак корисника.
Институт не користи колачиће у сврху директног маркетинга нити профилисања корисника, осим ако је то изричито наведено и ако је за такву обраду прибављен одговарајући пристанак.

Колачићи и услуге трећих лица
Интернет страница Института може користити аналитичке услуге трећих лица, као што су алати за анализу посећености интернет странице (нпр. Google Analytics), који се заснивају на технологији колачића или сличним технологијама. Ови колачићи се чувају на уређају корисника ради квалитативне и квантитативне анализе коришћења сајта.
Подаци прикупљени путем ових услуга обрађују се у складу са политикама приватности тих пружалаца услуга. Институт нема директну контролу над колачићима трећих лица, али користи искључиво сервисе који поступају у складу са важећим прописима о заштити података.
Институт може користити и аналитичке алате друштвених мрежа на којима има отворене званичне налоге, у складу са правилима и политикама тих платформи.

Управљање колачићима
Приликом прве посете интернет страници Института, кориснику се приказује обавештење о употреби колачића, са могућношћу да:
· прихвати све колачиће,
· одбије колачиће који нису неопходни,
· или прилагоди подешавања у складу са својим избором.
Корисник може у сваком тренутку изменити подешавања колачића и путем подешавања свог интернет претраживача, укључујући могућност брисања већ сачуваних колачића или блокирања њиховог даљег чувања. Напомињемо да онемогућавање одређених колачића може утицати на функционалност интернет странице.

Измене Политике колачића
Институт задржава право да, у складу са променама законодавства, техничких решења или начина функционисања интернет странице, измени или допуни ову Политику колачића. Све измене биће објављене на интернет страници Института и ступају на снагу даном објављивања.


11. Обрађивачи, примаоци података и трећа лица
Институт може, у складу са Законом, у одређеним случајевима откривати податке о личности трећим лицима, и то искључиво у мери неопходној за остваривање законитих сврха обраде.

Обрађивачи
Поједине радње обраде података Институт може поверити обрађивачима који податке о личности обрађују у његово име и за његов рачун. То могу бити, између осталог:
· пружаоци ИТ услуга и одржавања информационих система,
· лица ангажована на развоју и техничком одржавању интернет странице Института,
· друга лица која, на основу уговора и у складу са Законом, врше одређене радње обраде података.
Са сваким обрађивачем Институт закључује уговор о обради података о личности, којим се обезбеђује да се подаци обрађују искључиво у складу са Законом и упутствима Института. Институт и у овим случајевима остаје одговоран за заштиту података о личности.

Примаоци података
Примаоци података могу бити и надлежни државни органи и органи јавне власти, када је Институт на то обавезан Законом или када је достављање података неопходно у оквиру поступања у конкретном случају. Подаци се откривају искључиво у обиму и на начин прописан важећим прописима.
Сва лица која имају приступ подацима о личности дужна су да поступају у складу са Законом и другим релевантним прописима, као и да примењују одговарајуће мере заштите ради очувања поверљивости и безбедности података.

12. Рок чувања података
Институт чува податке о личности само онолико дуго колико је неопходно за остваривање сврхе ради које су подаци прикупљени, односно у складу са роковима прописаним важећим законским и подзаконским актима.
У зависности од категорије лица и сврхе обраде, рокови чувања података могу бити, између осталог, следећи:
· подаци о запосленима и лицима радно ангажованим у Институту чувају се у складу са прописима који уређују евиденције у области рада и архивску грађу;
· подаци који се обрађују ради извршења уговора или предузимања радњи пре закључења уговора чувају се током трајања уговорног односа и по његовом престанку, у року који је неопходан ради остваривања или заштите права и обавеза, односно у складу са роковима застарелости прописаним Законом;
· подаци који се обрађују на основу информисаног пристанка чувају се до остварења конкретне сврхе обраде или до повлачења пристанка, након чега се подаци без одлагања бришу или анонимизују, у складу са Законом.
По истеку релевантног рока чувања, подаци о личности се трајно и безбедно бришу, уништавају или анонимизују, осим ако њихово даље чување није неопходно ради испуњења законске обавезе или остваривања законитог интереса Института, у складу са важећим прописима.

13. Посебна обавештења о обради података
У појединим случајевима, у зависности од сврхе и правног основа обраде података о личности, Институт може, пре започињања такве обраде, лицима на која се подаци односе пружити посебно обавештење о специфичностима конкретне обраде.
Таква посебна обавештења могу се односити, на пример, на поједине пројекте, истраживачке активности, конкурсе, догађаје или друге специфичне облике сарадње и обраде података.
На сваку такву обраду података примењују се одредбе ове Политике приватности, заједно са одредбама одговарајућег посебног обавештења, уколико је оно издато.

14. Додатне информације о обради података о личности
За сва додатна питања у вези са обрадом података о личности, укључујући и начин остваривања права лица на које се подаци односе, заинтересована лица могу се обратити Институту путем електронске поште на адресу: office@imsi.bg.ac.rs.
Институт ће, у складу са важећим прописима, настојати да на упите одговори у разумном року, а најкасније у роковима прописаним Законом.

15. Ступање на снагу и измене Политике приватности
Ова Политика приватности примењује се од 1. октобра 2026. године, а њене измене и допуне ступају на снагу даном објављивања на интернет страници Института.
Институт задржава право да, у складу са изменама законодавства, препорукама надлежних органа или променама у начину обраде података о личности, повремено ажурира ову Политику приватности, водећи рачуна да се постојећи ниво заштите података о личности и приватности лица не умањује.
Актуелна верзија Политике приватности увек је доступна на интернет страници Института.

